Ivy Compton-Burnett

Damo **Ivy COMPTON-BURNETT** /ˈkʌmptən/ DBE (n. la 5-an de junio 1884 en Pinder, Middlesex - m. la 27-an de aŭgusto 1969 en Kensington, Londono) estis brita verkistino, kies verkado fokusiĝis al la potencbataloj ene de misfunkciaj supermezklasaj edvardaj familioj. La verkoj estas skribitaj en individua stilo kaj plenaj de dialogo. 

Ŝiaj plej gravaj verkoj estas *Men and Wives* (*Viroj kaj Edzinoj*, 1931), *A Family and a Fortune* (*Familio kaj Riĉaĵo*, 1939) kaj *Parents and Children* (*Gepatroj kaj Infanoj*, 1941).

En 1955 ŝi ricevis la James Tait Black Memorial Prize pro sia romano *Mother and Son* (Patrino kaj Filo). Dum la 2000-aj jaroj, en Britio kaj Usono, okazis renoviĝinta intereso pri ŝiaj romanoj. Pluraj estis tradukitaj en la francan, hispanan kaj aliajn lingvojn.

## Vivo 
Compton-Burnett studis ĉe *Addiscombe College* en Hove kaj du jarojn ĉe *Howard College* en Bedford. Ŝi poste studis klasikan filologion en Londono de 1903 ĝis 1907. 

Post 1925 ŝi dediĉis sin tute al verkado. Kun sprita malboneco, ŝi prezentis anglan superklasan vivon en la viktoria socio. Ŝi uzis humuran kaj duecan dialogon kiel potencan esprimilon. 

## Verkado 
Krome, Compton-Burnett klare influis la tiel nomatan francan *nouveau roman*, precipe Nathalie Sarraute, pro la introspektivaj kaj kapturnigaj lingvaj fluoj en ŝiaj romanoj. Efektive, Sarraute argumentas en sia teoria eseokolekto ''L'Ère du soupçon*, ke Compton-Burnett, kiam la eseokolekto estis verkita, havis la plej bonajn solvojn al la defioj de la romano. Ŝia verko konsistas preskaŭ ekskluzive el longaj dialogoj, kiuj alternas inter facilaj kaj malfacilaj kompreneblaj, por konstante teni la leganton en sia tenado, diras Sarraute.

Compton-Burnett estas reprezentanto de moderna angla fikcio. Ŝi verkis romanojn, kiuj konsistas ĉefe el stiligitaj dialogoj. La temo kutime estas familiaj konfliktoj. 

La usona romanverkistino Mary McCarthy, amikino de Sarraute, skribis, ke la viktoria ĉirkaŭaĵo de Ivy Compton-Burnett ne malhelpas ŝiajn librojn esti malsamaj ol aliaj libroj, ke ŝi estas esence radikala pensulo, moderna herezulo, ekscentrulo, kiu uzas preskaŭ dokumentan rakonton por dissekci ŝian socion. Natalia Ginzburg ankaŭ verkis eseon pri ŝia kurioza literatura personeco.  

## Verkaro 
* *Dolores* (1911)
* *Pastors and Masters* (1925)
* *Brothers and Sisters* (1929)
* *Men and Wives* (1931)
* *More Women Than Men* (1933)
* *A House and Its Head* (1935)
* *Daughters and Sons* (1937)
* *A Family and a Fortune* (1939)
* *Parents and Children* (1941)
* *Elders and Betters* (1944)
* *Manservant and Maidservant* (1947, publikigita en Uoson kiel *Bullivant and the Lambs*)
* *Two Worlds and Their Ways* (1949)
* *Darkness and Day* (1951)
* *The Present and the Past* (1953)
* *Mother and Son* (1955)
* *A Father and His Fate* (1957)
* *A Heritage and Its History* (1959)
* *The Mighty and Their Fall* (1961)
* *A God and His Gifts* (1963)
* *The Last and the First'' (postmorte publikigita 1971)

## Referencoj 
## Eksteraj ligiloj 
* La Ivy Compton-Burnett Hejmpaĝo
* La Ivy Compton-Burnett Paperoj ĉe Vaŝingtona Universitato en Sankta Luizo
* Virinoj de Brighton
* https://soundcloud.com/stream Enarkivigis   registraĵoj de verkoj de aŭ pri Ivy Compton-Burnett

Kategorio:Britaj verkistoj
Kategorio:Anglaj ateistoj
Kategorio:Damoj Komandoroj de la Ordeno de Brita Imperio